Goedkoop vir jou kaal mure | SARIE
Goedkoop vir jou kaal mure
Mooi skilderye en prente is soms duur. Gelukkig is dít nie die enigste manier om 'n kaal muur te versier nie. Hier is 5 slim idees vir goedkoper dekor.
1. Pleks van 'n bedkopstuk kan jy 'n metaalversiering agter die bed teen die muur ophang. Snuffel rond in winkels soos Mr Price Home. Verf die muur in 'n kontraskleur, maar hou dit sag en kalm vir 'n slaapkamer.
2. Verf strepe op 'n fokusmuur vir 'n nuwe voorkoms. Verf eers in 'n basiskleur en laat goed droog word. Begin in die middel en werk na die kante toe. Trek ligte strepe met 'n lang liniaal en plak maskeerband waar jy die basiskleur wil laat uitsteek. Verf strepe in kleure van jou keuse met smal sponsrollers. Trek maskeerband af as verf droog is.
3. 'n Enkel metaalkruis teen 'n dubbel-volume muur werk goed as fokuspunt.
4. Wie het gesê 'n spieël hoort nie in die kombuis nie? Maak 'n klein stillewe daarvan.
5. Lasergesnyde woorde en letters, saam met 'n muurhorlosie praat met jou – en is boonop spotgoedkoop.